als_Latn dik_Latn sag_Latn
Erkand Qerimaj tërhiqet nga Europiani i peshëngritjes
Erkand Qerimaj nuk do të marrë pjesë në Europianin e Peshëngritjes në Tbilisi të Gjeorgjisë. I kontaktuar në telefon nga Top Channel, kampioni i Europës në fuqi në peshën 77 kg ka pranuar se dëmtimi në mes e ka detyruar të marrë këtë vendim.
Kuqezinjtë do të përfaqësohen vetëm me Shqiponja Brahjan në këtë garë.
26-vjeçari Qerimaj bëri me dije se pasi ka bërë rezonancën manjetike dhe pas konsultimeve me mjekët italianë, ka vendosur të qëndrojë rreth 1 muaj larg shtangës.
Shkodrani ka bërë këtë zgjedhje në mënyrë që të rikuperohet sa më shpejt, për të qenë gati për Botërorin e nëntorit, i cili është njëkohësisht garë kualifikuese për Lojërat Olimpike “Brazil 2016”.
Tërheqja e të vetmit peshëngritës elitar shqiptar nga ky kompeticion bën që të pakësohen shpresat tona për një medalje./Start/
als_Latn als_Latn als_Latn als_Latn als_Latn als_Latn